**ΟΝΟΜΑ: ……………………………………………… ΗΜΕΡΟΜΗΝΙΑ: …………………………………………………**

**ΙΣΤΟΡΙΑ**

**ΕΠΑΝΑΛΗΠΤΙΚΕΣ ΑΣΚΗΣΕΙΣ- ΕΡΩΤΗΣΕΙΣ**

**ΚΕΦ. 1- 4 «Οι Έλληνες και οι Ρωμαίοι»**

1. **Γράφω ( Σ ) για τις σωστές και ( Λ ) για τις λανθασμένες προτάσεις:**

|  |  |
| --- | --- |
| 1. «**Πρώτο πολίτη**» ονόμασαν αυτόν που τηρούσε όλους τους νόμους του ρωμαϊκού κράτους. | ( Λ ) |
| 1. Οι Ρωμαίοι **αρνήθηκαν** να μάθουν και να αποδεχτούν την **ελληνική** **γλώσσα**. | ( Λ ) |
| 1. Ο τρόπος **διασκέδασης** των Ρωμαίων ήταν η συμμετοχή τους σε μεγάλες **γιορτές** και **αγώνες** που διοργανώνονταν στη Ρώμη. | ( Σ ) |
| 1. Κατά την περίοδο της «ρωμαϊκής ειρήνης» (**pax romana**) **αναπτύχθηκε** η γεωργία, το εμπόριο, η ναυτιλία και η βιοτεχνία. | ( Σ ) |
| 1. Η Ρώμη ήταν μια πόλη χτισμένη δίπλα στον ποταμό **Δούναβη**. | ( Λ ) |

1. **Αντιστοιχίζω σωστά:**

|  |  |  |
| --- | --- | --- |
| 1. Μεσόγειος θάλασσα |  | * παλάτι των αυτοκρατόρων |
| 1. Παλατίνος Λόφος |  | * εποχή οικονομικής άνθησης |
| 1. «Ρωμαϊκή ειρήνη» |  | * ο Ρωμαίος αυτοκράτορας |
| 1. «Πρώτος πολίτης» |  | * ζούσαν σε πολυκατοικίες |
| 1. φτωχοί κάτοικοι της Ρώμης |  | * την ονόμασαν η θάλασσα μας (mare nostrum) |

Εικόνα που περιέχει κείμενο, γραφικός χαρακτήρας, γραμματοσειρά, τυπογραφία

Περιγραφή που δημιουργήθηκε αυτόματα

1. **Συμπληρώνω με λέξεις που ταιριάζουν:**

* Μετά την κατάκτηση της Ελλάδας, πρώτη φροντίδα των Ρωμαίων ήταν να κρατήσουν τους Έλληνες διχασμένους και να τους εμποδίσουν να επαναστατήσουν. Όσες πόλεις συμμάχησαν μαζί τους, τους πρόσφεραν την αυτονομία ή την ανεξαρτησία τους. Αντίθετα, σε όσες αντιστάθηκαν, γκρέμισαν τα τείχη τους, άρπαξαν θησαυρούς και έργα τέχνης, επέβαλαν βαρύτατους φόρους και εγκατέστησαν μόνιμες ρωμαϊκές φρουρές .
* Οι Ρωμαίοι για να διοικήσουν καλύτερα την αυτοκρατορία τους:

1. Όρισαν τον αυτοκράτορα «πρώτο πολίτη» και όφειλαν υπακοή σε αυτόν.
2. Οργάνωσαν πειθαρχημένο στρατό για τη διατήρηση της ειρήνης και τη φύλαξη των συνόρων.
3. Διόρισαν ανώτερους Ρωμαίους κυβερνήτες που επέβλεπαν τους τοπικούς άρχοντες.
4. Ψήφησαν δικαιότερους νόμους και φρόντιζαν για την τήρησή τους.

* Οι Ρωμαίοι θαύμαζαν τον ελληνικό πολιτισμό, μάθαιναν την ελληνική γλώσσα και ταυτόχρονα καλλιεργούσαν και τη δική τους τη λατινική και μετέφραζαν σε αυτήν έργα Ελλήνων συγγραφέων. Έτσι γεννήθηκε και άνθισε ο ρωμαϊκός ή ελληνορωμαϊκός πολιτισμός.

1. **Με ποιον τρόπο έδειχναν οι Ρωμαίοι τον θαυμασμό τους για τον ελληνικό πολιτισμό;**

Ο θαυμασμός αυτός τους έκανε να αλλάξουν την αρχική σκληρή στάση τους απέναντι στους κατακτημένους Έλληνες και να αξιοποιήσουν τις γνώσεις τους, για να κάνουν παρόμοια έργα στη Ρώμη και σε άλλες περιοχές της αυτοκρατορίας. Έτσι στα χρόνια που ακολούθησαν:

• Κτίζουν σπίτια και δημόσια κτίρια με ελληνικά σχέδια και τα στολίζουν με αγάλματα και έργα τέχνης που κάνουν Έλληνες τεχνίτες.

• Μαθαίνουν την ελληνική γλώσσα, που μιλιέται σ' όλες τις κατακτημένες χώρες της Ανατολής.

• Παίρνουν Έλληνες δασκάλους για τα παιδιά τους και συχνά τα στέλνουν στην Ελλάδα να σπουδάσουν.

• Καλλιεργούν τη δική τους γλώσσα, τη λατινική, και μεταφράζουν σ' αυτή έργα αρχαίων Ελλήνων συγγραφέων. Παίζουν ακόμη στα θέατρά τους ελληνικές τραγωδίες και κωμωδίες.

• Φιλέλληνες Ρωμαίοι αυτοκράτορες και άρχοντες πόλεων δαπανούν πολλά χρήματα και κοσμούν με θαυμαστά έργα την Αθήνα και άλλους ελληνικούς χώρους.

1. **Για ποιον λόγο η ρωμαϊκή αυτοκρατορία χαρακτηρίστηκε «πολυπολιτισμική»;**

Μέσα στο απέραντο ρωμαϊκό κράτος κατοικούσαν άνθρωποι από πολλές φυλές, με διαφορετικές γλώσσες, θρησκείες και συνήθειες. Ήταν μια πολυπολιτισμική αυτοκρατορία.

1. **Να εξηγήσεις, με δικά σου λόγια, τι σημαίνει η τακτική «διαίρει και βασίλευε» που εφάρμοζαν οι Ρωμαίοι για να διοικήσουν τους κατεκτημένους Έλληνες.**

Πρώτη φροντίδα των Ρωμαίων ήταν να κρατήσουν τους Έλληνες διχασμένους και να τους εμποδίσουν να συνεργαστούν μεταξύ τους. Γι' αυτό, αμέσως μετά την κατάκτηση, κατάργησαν τα δημοκρατικά πολιτεύματα και τις συμμαχίες των ηττημένων πόλεων -κρατών.

**Εφάρμοσαν δηλαδή για τη διακυβέρνησή τους το «διαίρει και βασίλευε»1.**

**ΓΙΑ ΤΟ ΔΙΑΓΩΝΙΣΜΑ ΜΕΛΕΤΑΜΕ ΠΟΛΥ ΚΑΛΑ ΟΛΕΣ ΤΙΣ ΠΑΡΑΠΑΝΩ ΑΣΚΗΣΕΙΣ. ΕΠΙΠΛΕΟΝ ΑΠΟ ΤΙΣ ΕΡΩΤΗΣΕΙΣ ΣΤΟ ΤΕΤΡΑΔΙΟ ΜΑΘΑΙΝΟΥΜΕ ΤΕΛΕΙΑ ΤΙΣ ΠΑΡΑΚΑΤΩ, ΓΙΑΤΙ ΚΑΠΟΙΑ ΑΠΟ ΑΥΤΕΣ ΘΑ ΠΕΣΕΙ ΓΡΑΠΤΩΣ (μπορεί και δύο):**

1. **Ποιον τρόπο διακυβέρνησης εφάρμοσαν οι Ρωμαίοι για να διοικήσουν τους Έλληνες; (Κεφ. 1)**
2. **Πώς γεννήθηκε ο «ελληνορωμαϊκός πολιτισμός» ; (Κεφ. 2)**
3. **Γιατί η ρωμαϊκή ήταν μια πολυπολιτισμική αυτοκρατορία; (Κεφ. 3)**
4. **Τι ήταν η pax romana; (Κεφ. 3)**
5. **Ποια ήταν τα επαγγέλματα των ανθρώπων που κατοικούσαν στην ύπαιθρο; (Κεφ. 4)**
6. **Πώς ήταν τα σπίτια των κατοίκων της Ρώμης; Πού έμενε ο αυτοκράτορας; (Κεφ. 4)**

Εικόνα που περιέχει ζωγραφική, ζωγραφιά, τέχνη, άλογο

Περιγραφή που δημιουργήθηκε αυτόματα